У складу са чланом 20.став 1, а у вези са чланом 29.став 1. и 3. Закона о процени утицаја на животну средину ("Сл.гласник РС", бр. 135/2004 и 36/2009) Општинска управа Бела Црква, Одељење за урбанизам, привреду и инспекцијске послове,  објављује:

ЈАВНИ УВИД ЗАХТЕВА ЗА ДАВАЊЕ САГЛАСНОСТИ НА СТУДИЈУ

о процени утицаја на животну средину Погона за производњу

еколошких средстава за потпалу ватре

Обавештава се јавност и заинтересовани органи и организације да је носилац пројекта – Друштво за производњу и трговину FLAMMAT DOO BELA CRKVA, Језерска 35, Бела Црква, поднео Општинској управи Бела Црква, Одељењу за урбанизам, привреду и инспекцијске послове, Захтев за давање сагласности на студију о процени утицаја на животну средину - Погона за производњу еколошких средстава за потпалу ватре, спратност П+0, у делу П+1, индустријски парк Бела Црква, ул. Језерска бб, на кат. парц. број: 2894/30, 2894/31, 2894/32, 2894/33, 2894/34, 2894/37, 2894/38, 2894/39, 2894/40 и 2894/41 КО Бела Црква, на територији општине Бела Црква.

У складу са чланом 3. став 1 Правилника о поступку јавног увида, презентацији и јавној расправи о Студији о процени утицаја на животну средину (,,Службени гласник Републике Србије'',бр.69/2005), увид у поднету Студију може се извршити у просторијама Општинске управе Бела Црква, Милетићева 2, канцеларија бр. 40, сваког радног дана од 10 до 13 часова у року од 20 дана од дана објављивања овог обавештења.

У наведеном периоду јавност, заинтересовани органи и организације могу доставити примедбе и мишљење на Студију о процени утицаја на животну средину, у писаном облику, Општинској управи Бела Црква, Милетићева 2, Бела Црква, у складу са чланом 4.став 2. и са чланом 6. горе поменутог правилника.

У складу са чланом 20. став 3.Закона о процени утицаја на животну средину (,,Службени гласник Републике Србије'', бр.135/04 и 36/09) и са чланом 5. горе поменутог правилника, дана 17.11.2022.године,са почетком у 11:00 часова,биће одржана ЈАВНА ПРЕЗЕНТАЦИЈА И ЈАВНА РАСПРАВА предметне Студији у скупштинској сали Општинске управе Бела Црква.

Одељење за урбанизам, привреду и инспекцијске послове
                      Општинске управе Општине Бела Црква